มาชลบุรีไหว้พระตอนแรกตั้งใจไปทานอาหารซีฟู้ดริมทะล แต่อยู่ๆนึกขึ้นมาได้ถึงเรื่องราวในอดีตที่เกี่ยวพันกับร้านอาหารร้านหนึ่งที่เคยทานสมัยยังเป็นเด็กเล็กมากๆ...ร้านที่ชื่อไต้ฮี้ 

ร้านนี้มีความเก่าแก่แค่ไหนไม่ทราบ แต่สมัยเมื่อ 20 กว่าปีก่อนครอบครัวพามาทานนับ 10 รอบได้ จากวันนั้นถึงวันนี้ร้านเปลี่ยนแปลงไปตามกาลเวลา มีห้องจัดเลี้ยงเพิ่มมา สามารถจัดงานแต่งงานขนาดกลางได้เลย ห้องครัวสะอาดและกว้างมากๆ (คงเพื่อรองรับการจัดงานใหญ่ได้)

เกริ่นนานไม่เข้าเรื่องอาหารสักที 555...

อาหารร้านนี้ก็จะเป็นอาหารจีน น่าจะถูกปากหลายๆคน ที่เป็นเมนูร้านแนะนำก็มีหอยจ๊อ ลูกโตๆ เนื้อปูเน้นๆ ^^

ขาหมูหมั่นโถว ซึ่งทางร้านนี้ก็จะใช้ขาหน้าของหมู (เขาว่าจะไม่มันมากเท่าขาหลัง) เสิร์ฟมาพร้อมหมั่นโถวลูกใหญ่อีก 2 ลูก ขาหมูนุ่มอร่อย ^^ รสซึมเข้าเนื้อเลยทีเดียว เวลาทานก็ราดน้ำพะโล้บนหมั่นโถวเยอะๆ จะยิ่งอร่อย

อีกเมนูถึงแม้ทางร้านจะไม่ได้แนะนำแต่ดิฉันแนะนำเองค่ะ... อ่อส่วนหอยนางรม หาทานแบบนี้ที่หอยเยอะ ไข่เยอะ แป้งน้อย ความเหนียวของแป้งกำลังดีแบบนี้หาทานยากค่ะ อยากให้ลิ้มลองกันดู

ส่วนเครื่องดื่ม เวลาอยู่ตามร้านอาหารจีนก็มักจะสั่งเก๊กฮวยกัน เก๊กฮวยของร้านนี้ไม่หวานดีค่ะ ล้างความมันในคอได้ดี ไม่ต้องกลัวสำหรับผู้ใหญ่ที่เป็นความดัน กลัวอ้วนหรือผู้ที่คุมน้ำตาลเลยค่ะ